Otnang

Otnang je obdobie spodného miocénu vyčleňované v rámci regionálneho členenia Centrálnej Paratethýdy, prebiehajúce v období približne pred 18,8 až 17,2 miliónov rokovKováč, M., 2000, Geodynamický, paleogeografický a štruktúrny vývoj Karpatsko-Panónskeho regiónu v miocéne: Nový pohľad na neogénne panvy Slovenska. Veda, Bratislava, 202 s.. Stupeň zodpovedá približne strednej časti obodbia burdigal mediteránneho členenia a je porovnateľný s obdobím kocachur Východnej Paratethýdy.Mišík, M., Chlupáč, I., Cicha, I., 1985: Historická a stratigrafická geológia. SPN, Bratislava, 541 s.

Obdobie je pomenovaná podľa obce Ottnang am Hausruck (Horné Rakúsko), pri ktorej sa nachádza jeho stratotyp.Reiter, E., 1989, Das Naturdenkmal "Ottnangien" zwischen Wolfsegg und Ottnang am Hausruck. Oberösterreichische Heimatblätter. 43, 3, s. 262 – 270 Jej názov navrhli a zaviedli rakúski geológovia Adolf Papp a Fred Rogl v roku 1967.

Hlavné skameneliny tvoria lastúrniky, prevažne rodu Rzehakia.otnang. In: 

 Na Slovensku 
Vo Viedenskej panve zodpovedajú vekovo otnangu sedimenty lužického súvrstvia. Vo východoslovenskej panve sa v tomto období neusadzovali žiadne sedimenty, alebo boli horniny tohto veku oderodované. V dunajskej panve v tomto období sedimentovalo bánovské súvrstvie.Vass, D., 2002, Litostratigrafia Západných Karpát. Neogén a budínsky paleogén. ŠGÚDŠ, Bratislava, 202 s.

 Referencie 

Kategória:Miocén